**Daniels Bērziņš** (s. 6. helmikuuta 2001 Riika, Latvia) on latvialainen jääkiekkoilija, joka pelaa Tšekin toiseksi korkeimmalla sarjatasolla 1. česká hokejová ligan VHK Vsetínissä. Hän on pelipaikaltaan keskushyökkääjä. Bērziņš laukoo oikealta. Hän on pelityyliltään puolustava sentteri.

Ura
---

### Seuraura

Bērziņš vietti juniorivuotensa kotikaupungissaan Riiassa. Hän debytoi Latvian pääsarjassa vain 16-vuotiaana kaudella 2015–2016, jolloin Bērziņš pelasi HS Riian ja SK Riika 17:n joukkueissa yhteensä 25 runkosarjaottelua tehopistein 7+4=11 sekä HS Riiassa yhden Latvian Cupin ottelun ilman tehopisteitä. Hän teki joukkueessa pääsarjadebyyttinsä 5. syyskuuta 2015 vieraissa HK Prizma Riikaa vastaan. Bērziņš teki ottelussa myös ensimmäisen pääsarjamaalinsa ylivoimalla. Kauden 2016–2017 hän pelasi pääasiassa Venäjän nuorten sarja MHL:ää HK Riian joukkueessa. Bērziņš edusti joukkuetta myös Junior Club World Cupissa.

Kaudella 2017–2018 Bērziņš nousi HK Riian MHL-joukkueen varakapteeniksi. Hän edusti joukkuetta kauden aikana jälleen myös Junior Club World Cupissa. Bērziņš debytoi kauden aikana myös Dinamo Riian KHL-joukkueessa, jossa hän pelasi seitsemän runkosarjaottelua tehden yhden maalin. Bērziņš teki KHL-debyyttinsä 4. tammikuuta 2018 Neftehimik Nižnekamskia vastaan. Hän sai ottelussa jääaikaa 4.41 minuuttia. KHL-uransa avausmaalin hän teki runkosarjan päätöskierroksella 1. maaliskuuta 2018 Jokereita vastaan. Bērziņšin osuma jäi Dinamon 3–1-voittoon päättyneen ottelun voittomaaliksi. Kaudella 2018–2019 hän pelasi KHL:ssä 38 runkosarjaottelua ilman tehopisteitä. Heinäkuussa 2019 Bērziņš teki Dinamon kanssa vuoden mittaisen jatkosopimuksen.

Bērziņš teki kaudella 2019–2020 KHL:n yhden kauden piste-ennätyksensä tehtyään 39 runkosarjaottelussa tehot 4+2=6. Hän pelasi kauden aikana myös yhden Latvian pääsarjan ottelun HK Liepājassa. Heinäkuussa 2020 Bērziņš teki Dinamon kanssa vuoden mittaisen jatkosopimuksen, kuten taas huhtikuussa 2021.

KHL:n päätettyä runkosarjansa ennenaikaisesti ja näin ollen myös Dinamo Riian kauden päätyttyä helmikuussa 2022 Bērziņš siirtyi loppukauden 2021–2022 kattavalla sopimuksella SM-liigajoukkue JYPiin.

Kaudeksi 2022–2023 Bērziņš siirtyi vuoden mittaisella sopimuksella Tšekin toiseksi korkeimmalle sarjatasolle 1. česká hokejová ligan VHK Vsetíniin.

### Maajoukkueura

Bērziņš pelasi alle 20-vuotiaiden IA-divisioonan MM-kilpailuissa vuosina 2018 ja 2019, joista ensimmäinen turnaus päättyi hopeaan. Vuoden 2019 turnauksessa hän toimi Latvian varakapteenina. Bērziņš pelasi myös alle 18-vuotiaiden MM-kilpailuissa vuonna 2017, jolloin hän toimi Latvian varakapteenina.

Latvian A-maajoukkueessa Bērziņš on pelannut kymmenen ottelua tehden kaksi maalia. Hän teki A-maajoukkuedebyyttinsä vain 18-vuotiaana Euro Hockey Challengessa 6. huhtikuuta 2018 Haldenissa Norjaa vastaan. Ensimmäisen A-maajoukkuemaalinsa Bērziņš teki kaudella 2018–2019.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | SK Riika 17 | Latvia | 20 | 4 | 3 | 7 | 8 | – | – | – | – | – |
|  | HS Riika | Latvia | 5 | 3 | 1 | 4 | 2 | – | – | – | – | – |
| 2016–2017 | HK Riika | MHL | 48 | 7 | 1 | 8 | 57 | – | – | – | – | – | U18 | 7 | 0 | 2 | 2 | 2 |
|  | HS Riika | Latvia | 1 | 0 | 1 | 1 | 0 | 5 | 0 | 2 | 2 | 4 |
| 2017–2018 | Dinamo Riika | KHL | 7 | 1 | 0 | 1 | 0 | – | – | – | – | – | JMMd1 A | 5 | 2 | 0 | 2 | 2 |
|  | HK Riika | MHL | 50 | 8 | 6 | 14 | 45 | – | – | – | – | – |
| 2018–2019 | Dinamo Riika | KHL | 38 | 0 | 0 | 0 | 8 | – | – | – | – | – | JMMd1 A | 5 | 2 | 1 | 3 | 4 |
|  | HK Riika | MHL | 11 | 3 | 4 | 7 | 6 | – | – | – | – | – |
| 2019–2020 | Dinamo Riika | KHL | 39 | 4 | 2 | 6 | 18 | – | – | – | – | – |
|  | HK Liepāja | Latvia | 1 | 0 | 0 | 0 | 0 | – | – | – | – | – |
| 2020–2021 | Dinamo Riika | KHL | 45 | 2 | 2 | 4 | 15 | – | – | – | – | – |
| 2021–2022 | Dinamo Riika | KHL | 37 | 1 | 1 | 2 | 15 | – | – | – | – | – |
|  | JYP | SM-liiga | 4 | 0 | 0 | 0 | 4 | – | – | – | – | – |
| 5 kautta | yhteensä | KHL | 166 | 8 | 5 | 13 | 56 | – | – | – | – | – |
| 3 kautta | yhteensä | Latvia | 27 | 7 | 5 | 12 | 10 | 5 | 0 | 2 | 2 | 4 |
| 1 kausi | yhteensä | SM-liiga | 4 | 0 | 0 | 0 | 4 | – | – | – | – | – |

Lähteet
-------

* Daniels Bērziņš The Internet Hockey Databasessa (englanniksi)
* Daniels Bērziņš Eurohockey-sivustolla (englanniksi)
* Daniels Bērziņš *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Daniels Bērziņš *Elite Prospects*. Everysport Media Group AB.  (englanniksi)
2. 1 2  JYPille KHL-kokemusta kokoonpanoon − Daniels Berzins loppukaudeksi hyökkäykseen *Jatkoaika.com*.  26.2.2022. Jatkoaika r.y. Viitattu 17.3.2022.
3. ↑  Game detail: 05 Sep 2015, HS Prisma Riga - HS Riga *Eurohockey.com*.  5.9.2015. European Ice Hockey Online AB & eSports.cz s.r.o. Viitattu 15.3.2022. (englanniksi)
4. ↑  Game summary: Dinamo R - Neftekhimik *en.khl.ru*.  4.1.2018. KHL. Viitattu 17.3.2022. (englanniksi)
5. ↑  Game summary: Dinamo R - Neftekhimik *en.khl.ru*.  1.3.2018. KHL. Viitattu 17.3.2022. (englanniksi)
6. ↑  Pagarināti līgumi ar Mamčicu, Lipsbergu un Bērziņu *dinamoriga.lv*.  13.7.2019. A/S Dinamo Rīga.  Arkistoitu 17.3.2022. Viitattu 15.3.2022. (latviaksi)
7. ↑  DINAMO RĪGA pagarina līgumu ar uzbrucēju Danielu Bērziņu. *dinamoriga.lv*.  28.7.2019. A/S Dinamo Rīga.  Arkistoitu 17.3.2022. Viitattu 15.3.2022. (latviaksi)
8. ↑  DINAMO RĪGA pagarina līgumu ar uzbrucēju Danielu Bērziņu. *dinamoriga.lv*.  28.7.2019. A/S Dinamo Rīga.  Arkistoitu 27.10.2021. Viitattu 19.4.2022. (latviaksi)
9. ↑  Vsetín posiluje ofenzivu, na Valašsko přichází lotyšský útočník Daniels Berzinš *hc-vsetin.cz*.  17.8.2022. VHK Vsetín s.r.o. Viitattu 17.8.2022. (tšekiksi)
10. ↑  Daniels Bērziņš Eurohockey-sivustolla (englanniksi)
11. ↑  Norway vs Latvia - EHC - Euro Hockey Challenge - boxscore *pointstreak.com*.  6.4.2018. Pointstreak Sports Technologies Inc. Viitattu 21.2.2022. (slovakiksi)